ZAPISNIK

27. sjednice Vijeća Mjesnog odbora Trnovčica,

održane 31. kolovoza 2023. godine, u prostorijama mjesne samouprave, 

Trnovčica 2a, s početkom u 21,00 sat
NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
OSTALI NAZOČNI:

Gospođa Sandra Šukunda, zaposlenica Gradskog ureda za mjesnu samoupravu, promet, civilnu zaštitu i sigurnost u Područnom uredu Gradske uprave Dubrava.

Predsjedava Ivan Matić, predsjednik Vijeća.

Zapisnik vodi Ante Maretić.

Predsjednik pozdravlja sve nazočne i konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora Trnovčica.


Bez rasprave,  jednoglasno Vijeće prihvaća tekst zapisnika 26. sjednice, održane 10. srpnja 2023.
Predsjednik daje na glasovanje dnevni red koji je upućen uz poziv za 27. sjednicu Vijeća Mjesnog odbora Trnovčica, uz prijedlog uvrštenja dodatne  točke dnevnog reda vezane uz prijedlog lokacija za postavljanje koševa za otpatke, nakon čega je Vijeće jednoglasno prihvaća i utvrđuje
DNEVNI RED

1. Prijedlog lokacija za uklanjanje posljedica olujnog nevremena – donošenje zaključka;

2. Zahtjev Udruge umirovljenika Zagrebačka Dubrava za jednokratno korištenje prostora mjesne samouprave Trnovčica – donošenje zaključka;
3. Zahtjev Milke Zvonarić i Lea Aldonija o raspolaganju sa k.č. 2800/62 i 4388/1, obje k.o. Dubrava – davanje mišljenja;

4. Prijedlog lokacija za postavljanje koševa za otpatke – donošenje zaključka;
5. Pitanja, prijedlozi i odgovori.

Ad 1.
Prijedlog lokacija za uklanjanje posljedica olujnog nevremena
Predsjednik Vijeća uvodno obrazlaže temu, odnosno ukazuje na potrebu otklanjanja posljedica olujnog nevremana koji je pogodio Zagreb i istočni dio Hrvatske u srpnju 2023. godine, uslijed čega su nastale štete i na području Mjesnog odbora Trnovčica.
Svi članovi Vijeća sudjeluju u raspravi.
Vijeće jednoglasno donosi

ZAKLJUČAK

1. Vijeće predlaže sanaciju, odnosno zamjenu razbijenog stakla na nadstrešnici na stajalištu ZET-ove autobusne linije 223, u Ulici Trnovčica 117.

2. Predlaže se sanacija ograde na malonogometnom igralištu s umjetnom travom koje se nalazi između ulica Klin i Trnovčica.

3. Predlaže se izvršiti odvoz polomljenog granja i stabala te krovnih crijepova i ostalog građevinskog materijala s područja cijelog Mjesnog odbora Trnovčica.
4. Sve gore navedeno uzrokovano je olujnim nevremenom u Zagrebu tijekom mjeseca srpnja.

Ad 2. Zahtjev Udruge umirovljenika Zagrebačka Dubrava za jednokratno korištenje prostora mjesne samouprave Trnovčica
Predsjednik Vijeća uvodno obrazlaže temu.
Svi članovi Vijeća sudjeluju u raspravi.
Vijeće jednoglasno  donosi
ZAKLJUČAK

I. Vijeće Mjesnog odbora  Trnovčica odobrava jednokratno korištenje prostora u objektu mjesne samouprave, Trnovčica 2a, Udruzi umirovljenika Zagrebačka Dubrava i to dana 22. listopada 2023. godine od 14,00 do 23,00 sata - dvorana.

II. Prostor iz točke I. ovog Zaključka koristit će navedeni korisnik u točki I. bez naknade.

III. Navedeni korisnik iz točke I. obvezuje se u korištenju prostora postupati s pažnjom dobrog gospodara.

Ad 3. Zahtjev Milke Zvonarić i Lea Aldonija o raspolaganju sa k.č. 2800/62 i 4388/1, obje k.o. Dubrava
Predsjednik uvodno informira članove Vijeća s predmetom ove točke dnevnog reda i zajedno sa svim vijećnicama i vijećnicima konstatira da Vijeće u ovom trenutku ima planirane aktivnosti na k.č. 2800/62 i 4388/1, obje k.o. Dubrava. Naime, na navedenim katastarskim česticama u tijeku je projektiranje, a nakon toga će uslijediti i izgradnja javnog parkirališta te stoga svi vijećnici jednoglasno iskazuju kako je potrebno dati negativno mišljenje na zahtjev Milke Zvonarić i Lea Aldonije vezan uz raspolaganje sa k.č. 2800/62 i 4388/1, obje k.o. Dubrava.
Vijeće jednoglasno  donosi
ZAKLJUČAK
1. Razmotren je zahtjev Milke Zvonarić i Lea Aldonije vezan uz raspolaganje s k.č.br.2800/62 i 4388/1, obje k.o. Dubrava.
2. Vijeće daje negativno mišljenje. 
3. Naime, na navedenim katastarskim česticama u tijeku je projektiranje, a nakon toga i izgradnja javnog parkirališta.
Ad 4. Prijedlog lokacija za postavljanje koševa za otpatke
Predsjednik Vijeća uvodno obrazlaže temu.

Svi članovi Vijeća sudjeluju u raspravi.

Vijeće jednoglasno donosi

ZAKLJUČAK



Predlaže se postavljanje koševa za otpatke na sljedećim lokacijama na području Mjesnog odbora Trnovčica:

- Župna crkva Blažene Djevice Marije Majke Crkve i svetog Maksimilijana Kolbea, 2 koša na prilazu glavnom ulazu u crkvu te 1 koš na prilazu bočnom ulazu u crkvu

- Park poginulih dragovoljaca Trnovčice, ukupno 4 koša u zoni cijeloga parka

- Malonogometno igralište s umjetnom travom i boćalište između ulica Klin i Trnovčica, 2 koša prema ulici Trnovčica te 1 koš prema ulici Klin


- Dječje igralište u ulici Jurja Dragišića, 1 koš.
Ad 5.
 Pitanja, prijedlozi i obavijesti
Vijećnik Robert Šiško ukazuje na potrebu upućivanja požurnice vezane uz realizaciju zaključka Vijeća Mjesnog odbora Trnovčica kojim se traži izgradnja javnog zdenca na vježbalištu za odrasle koje se nalazi kod ograde Osnovne škole „Antuna Branka Šimića“ u Trnovčici. Naime, navedeni zaključak do sada nije realiziran. Svi vijećnici su suglasni da se uputi požurnica za izvođenje potrebnih radova vezanih uz instalaciju navedenog javnog zdenca.
Predsjednik Vijeća zahvaljuje gospođi Sandri Šukunda na dolasku na sjednicu te na dodatnim tehničkim pojašnjenjima vezanim uz administriranje u radu Vijeća Mjesnog odbora Trnovčica.
Završeno u 21,45 sati.

Zapisničar: Ante Maretić
            Zapisnik tehnički i administrativno obradila: Sandra Šukunda
KLASA: 024-08/23-003/1679
URBROJ: 251-13-11-5/009-23-2
Zagreb, 31. kolovoza 2023.

